[0m](https://nfpdiscussions.udacity.com/t/jison-files-in-secone-project-api/386708/2?u=test_990xx6a)

الملفات ديه فيها معلومات عن المشروع زي author و dependencies او المكتبات اللي منزلها زي cors و express وملف  
package-lock.json فيه معلومات تفصيلة عن setup environment المستخدمة عشان تشغل المشروع بحيث لو بتشغل مع اكتر من مطور علي نفس المشروع الجميع يقدرو يشغلو البرنامج بنفس setup و versions الخاصة بي packages المتسطبة

بالنسبة لازاي تحصل علي الملفات ديه

في الفولدر الموجود فيه المشروع هتستخدم امر

npm init

وتدخل البيانات زي author و description و version الخاصين بي المشروع ولو خانة مش عارف تكتب فيها ايه ممكن تضغط علي enter وتسيب القيمة ال default

الامر ده هيضيف ملف package.json للفولدر اللي استخدمته فيه

بالنسبة لملف package-lock.json ده بيتضاف لو حصل اي تعديلات علي modules زي مثلا انك تنزل package زي cors او express باستخدام امر npm install

وانت كده كده هتحتاج تنزل packages اللي هما express, cors عشان تقدر تبدا المشروع

يبقي الخطوات

npm init -Y

npm install express cors

وهتلاقي الملفات اضافت

بالنسبة لل npm i nodemon --save-dev هو بيعمل install لل nodemon وبيحفظها في development environment وديه المرحلة او الاعدادات اللي بنستخدمها واحنا بنطور البرنامج ومش محتجانها في production مثلا اللي بتستخدم لو البرنامج شغال للمستخدمين لاننا مش هنحتجها في المرحلة ديه

ووظيفتها انها مش بتخليك تحتاج تعيد تحميل السيرفر عشان يقرا التغيرات او التعديلات علي ملف server.js